Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
26 ส.ค. 2558

SET กำลังทดสอบแนวต้าน 1,340 จุด…รับเหมาฯ ค้าปลีก ยังเด่นต่อ
ดัชนี SET อยู่ที่ 1,331.67 จุด +7.79 จุด +0.59% ปริมาณซื้อขาย 23,269  ลบ.
แนวรับ :          1,320          แนวต้าน :          1,340
สรุปทิศทางและแนวโน้มตลาด
SET ต้องยืนได้เหนือ 1,340 จุด ถึงจะเกิดสัญญาณ “ซื้อ” ระยะสั้น: SET ฟื้นตัวต่อเนื่องจากเมื่อวานนี้ นำโดยหุ้นใหญ่กลุ่มพลังงาน และธนาคาร อย่าง PTT, KBANK, KTB รวมไปถึง CPF ที่มีประเด็นซื้อหุ้นคืน 400 ล้านหุ้น หรือ 10,000 ล้านบาท คิดเป็น 5.17% ของหุ้นทั้งหมด…ทั้งนี้เมื่อพิจารณาในทางเทคนิค SET ควรยืนได้เหนือ 1,340 จุด ถึงจะเกิดสัญญาณ “บวก” ทางเทคนิค และเป็นสัญญาณ “ซื้อ” เพิ่มเพื่อลุ้นการฟื้นตัวต่อระยะสัปดาห์ ด้วยเป้าหมายถัดไป 1,380 จุด หรือบริเวณเส้นค่าเฉลี่ย 1 เดือน
“ซื้อ” แบบจำกัดวงเงินในจังหวะ Rebound ไปก่อน: แม้ SET Rebound ได้ดีต่อเนื่องเป็นวันที่ 2 ติดต่อกัน แต่เรายังแนะนำ “ซื้อ” แบบจำกัดวงเงินไปก่อน จนกว่าจะสามารถยืนได้เหนือ 1,340 จุด โดยมีกลุ่มหุ้นเด่นที่ได้รับผลดีจากการกระตุ้นเศรษฐกิจรากหญ้า เร่งลงทุนโครงสร้างพื้นฐาน รวมไปถึงค่าเงินบาทอ่อนค่าลง อย่าง:
1. กลุ่มรับเหมาฯ: STEC (ทะลุ 25.75 มีแนวต้านถัดไปที่ 27.75 บาท) CK SEAFCO
2. กลุ่มค้าปลีก: HMPRO (พึ่งทะลุแนวต้าน 6.5 บาท ขึ้นมา มีเป้าหมายถัดไปที่ 7.30 บาท ขณะที่ราคาหุ้น Underperform ตลาดมาก YTD)GLOBAL
3. กลุ่มที่ได้รับผลดีจากค่าเงินบาทอ่อน: SVI (กำลังทดสอบ High เดิมที่ 4.98 บาท ทะลุไปได้มีโอกาสขึ้นต่อไปที่ 5.35 บาท ขณะที่ทางพื้นฐานได้รับผลดีจากการอ่อนค่าของเงินบาทมากที่สุดเนื่องจาก &gt;95% เป็นการขายส่งออก)
4. PTTGC: ราคาหุ้นใกล้ Book Value ขณะที่ PE ต่ำ 8x และให้ Yield ~5.9% พร้อมปันผลกลางปี 1.5 บาท (XD 4 ก.ย.) และโครงการซื้อหุ้นคืน 4.5 พันล้านบาท ตั้งแต่ 8 ก.ย.15-7 มี.ค.16
 
หุ้นที่น่าสนใจทางเทคนิค
TRUE “ซื้อ” ราคาหุ้นมีสัญญาณฟื้นตัวจากแท่งเทียนรูปแบบ Piercing Line พร้อมปริมาณการซื้อขายสนับสนุนหนาแน่น เป็นจังหวะซื้อเก็งกำไร มีแนวต้านแรกที่ 9.75 บาท ผ่านได้จะมีเป้าหมายถัดไปที่แนวเส้นค่าเฉลี่ย 2 สัปดาห์บริเวณ 10.00 บาท
PRINC “ซื้อ” ราคาหุ้นแกว่งตัวขึ้นต่อเนื่องหลังพักตัวไม่หลุดแนวเส้นค่าเฉลี่ย 1 เดือน เครื่องมือ DI+ เริ่มพุ่งชี้ขึ้นอีกครั้ง เป็นจังหวะซื้อเก็งกำไร มีแนวต้านแรกที่ 3.92 บาท และแนวต้านถัดไปที่จุดสูงก่อนหน้าบริเวณ 4.04 บาท
KCM “ซื้อ” ราคาหุ้นมีจังหวะฟื้นตัวขึ้นด้วยแท่งเทียนรูปแบบ Morning Star พร้อมปริมาณการซื้อขายที่เริ่มหนาแน่นขึ้น เครื่องมือ DI+ เริ่มงอชี้ตัด ADX ขึ้น เป็นจังหวะซื้อเก็งกำไรตามการฟื้นตัว มีแนวต้านแรกบริเวณ 1.30 บาท และถัดไปที่แนวเส้นค่าเฉลี่ย 3 เดือนบริเวณ 1.40 บาท 
 
Futures แนวรับ         แนวต้าน
SET50       850            860
                  845            865
Gold        19200          19300
                19000          19500
Oil          1550           1600
                1500           1650